Test sinovlari o‘tkaziladigan stadion va xiyobonlar bo‘yicha ma’lumotlar e’lon qilindi. Bu haqda Davlat test markazi xabar bermoqda. DTMning rasmiy veb-saytiga 2021-2022 o‘quv yili uchun oliy ta’lim muassasalarining bakalavriat ta’lim yo‘nalishlariga kirish test sinovlari o‘tkaziladigan stadion va xiyobonlar bo‘yicha ma’lumotlar joylashtirildi. Unda quyidagi ma’lumotlar aks etgan: stadion yoki xiyobonning rasmi;   hududga kirish joylari;   stadion yoki xiyobon nomi;   stadion yoki xiyobon manzili;   sektor raqami;   test topshiradigan guruhlar;   stadion yoki xiyobonning Google xaritadagi geolokatsiyasi. Test sinovlarini o‘tkaziladigan stadionlar va xiyobonlar: https://dtm.uz/page/maydon_2021 Bildirilishicha, yuqoridagi sahifadan tegishli hududni tanlab, mazkur hududdagi test sinovlari o‘tkaziladigan stadionlar va xiyobonlar bo‘yicha ma’lumotlar bilan tanishish mumkin.